wickkiey/tamil-wikipedia-markdown huggingface dataset:
# புரோப்பேன்-1,2,3-முக்கார்பாக்சிலிக் அமிலம்



**புரோப்பேன்-1,2,3-முக்கார்பாக்சிலிக் அமிலம்** (*Propane-1,2,3-tricarboxylic acid*) என்பது C<sub>6</sub>H<sub>8</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முக்கார்பாலிலிக் அமிலம், கார்பாலிலிக் அமிலம் மற்றும் β-கார்பாக்சிகுளுட்டாரிக் அமிலம் என்ற பெயர்களாலும் அறியப்படும் இச்சேர்மம் ஒரு முக்கார்பாக்சிலிக் அமிலமாகும். புரோப்பேன்-1,2,3-முக்கார்பாக்சிலிக் அமிலம் அகோனிடேசு நொதியின் தடுப்பானாகும். எனவே கிரெப்சு சுழற்சியில் இது குறுக்கிடுகிறது.  

புரோப்பேன்-1,2,3-முக்கார்பாக்சிலிக் அமிலத்தின் எசுத்தர்கள் பியுமோனிசின் பி1 மற்றும் பி2 போன்ற பூஞ்சை நஞ்சுகளில் இயற்கையில் காணப்படுகின்றன. ஆக்டினோபிளானிக் அமிலம் போன்ற ராசு பார்னெசில்-புரோட்டீன் டிரான்சுபெரேசு நொதி போன்ற பெறுவளைய தடுப்பான்களிலும் இது இயற்கையில் காணப்படுகிறது.  

பியூமரிக் அமிலத்திலிருந்து இரண்டு படிகளில் புரோப்பேன்-1,2,3-முக்கார்பாக்சிலிக் அமிலம் தயாரிக்கப்படுகிறது..  

## அகோணிட்டேசு தடுப்பியின் வழிமுறை

பொதுவாக இடைநிலை அகோணிட்டிக் அமிலம் வழியாக, சிட்ரிக் அமிலத்தை ஐசோசிட்ரிக் அமிலமாக மாற்றுவதன் மூலம் அகோணிட்டேசு வினையூக்குகிறது. புரோப்பேன்-1,2,3-முக்கார்பாக்சிலிக் அமிலம் அகோணிட்டேசுடன் பிணைய மிகவும் பொருத்தமானதாகும். ஏனெனில் சிட்ரிக் அமிலத்துடன் ஒப்பிடுகையில் இது ஐதராக்சில் குழுவை மட்டுமே கொண்டிருக்கவில்லை. இருப்பினும், ஐதராக்சில் குழு சிட்ரிக் அமிலத்திலிருந்து அகோணிட்டிக் அமிலத்திற்கு செல்ல இன்றியமையாததாகும். எனவே, நொதி புரோப்பேன்-1,2,3-டிரைகார்பாக்சிலிக் அமிலத்துடன் வினையை முடிக்க முடியாது.
# பென்கூலன்


**பென்கூலன்** அல்லது **பிரித்தானிய பென்கூலன்** (ஆங்கிலம்: *Bencoolen Residency* அல்லது *Bencoolen*; இந்தோனேசியம்: *Bengkulu* அல்லது *Bengkulu Britania*) என்பது பிரித்தானிய கிழக்கிந்திய நிறுவனத்திற்கு *(British East India Company)* (**EIC**) சொந்தமான ஒரு நிலப்பகுதியாகும்.  

இந்த நிலப்பகுதி இந்தோனேசியா, சுமாத்திராவின் தென்மேற்கு கடற்கரையில் 500 மைல்கள் (800 கிமீ) நீளம் கொண்டது; மற்றும் தற்போதைய பெங்கூலு மாநகரத்தின் *(Bengkulu City)* பகுதியில் மையமாகக் கொண்டது. 1685-ஆம் ஆண்டில், பிரித்தானிய கிழக்கிந்திய நிறுவனம் முதன்முதலாக அங்கு ஒரு குடியிருப்பை நிறுவியது.  

1714-ஆம் ஆண்டில், பிரித்தானிய கிழக்கிந்திய நிறுவனம் அங்கு ஒரு கோட்டையை கட்டியது. அதன் பெயர் மார்ல்பரோ கோட்டை *(Fort Marlborough).*  

## பொது

பிரித்தானிய கிழக்கிந்திய நிறுவனம், 140 ஆண்டுகளாக அரசியல் மற்றும் பொருளாதாரத்தில் ஆதிக்கம் செலுத்திய பகுதிகள், தென்மேற்கு சுமாத்திராவில் மிளகு விளையும் மாவட்டங்கள் ஆகும். அந்தப் பகுதிகள், இந்தியப் பெருங்கடலுக்கும், பாரிசான் மலைத்தொடர்களுக்கு *(Barisan Mountains)* இடையிலும், குறுகிய கடலோரச் சமவெளியில் பரவி இருந்தன.  

அந்த கடலோரச் சமவெளிப் பகுதியின் ஆற்றுப் பள்ளத்தாக்குகளில் சிறு விவசாயிகளால் மிளகு பயிரிடப்பட்டது. பென்கூலன்-சில்பார் *(Bencoolen-Silebar)* பகுதி நீண்ட காலமாக தென்மேற்கு சுமாத்திராவின் முக்கிய மிளகு விற்பனை நிலையமாக இருந்தது.  

ஆனால், அதன் ஆண்டு கொள்முதல் அளவு போதுமானதாக இல்லை. பிரித்தானிய கிழக்கிந்திய நிறுவனம் அதன் பிறகு துணைத் தொழிற்சாலைகளை அமைக்கத் தொடங்கியது.  

## பிரித்தானிய கிழக்கிந்திய நிறுவனம்

இந்தத் தொழிற்சாலைகள், அப்போது குடியிருப்புகள் *(Settlements)* என்று அழைக்கப்பட்டன. அந்தக் குடியிருப்புகள் பென்கூலனின் வடக்கு மற்றும் தெற்கு கடற்கரையில் 500 கிமீ தொலைவில் இருந்தன.  

உள்ளூர் மிளகு விவசாயிகள் தங்கள் பொருட்களை அருகிலுள்ள பிரித்தானிய கிழக்கிந்திய நிறுவனத்தின் குடியேற்றப் பகுதிகளுக்கு கொண்டு வந்து விற்பார்கள்.  

### பிரித்தானிய இந்தியா

அந்த மிளகுப் பொருட்கள், பென்கூலனுக்கு கிழக்கிந்திய நிறுவனத்தின் பாய்மரக் கப்பல்கள் மூலமாக அனுப்பப்பட்டன. இந்தப் போக்குவரத்து அமைப்பைப் பராமரிக்க அதிக செலவு பிடித்தது. பிரித்தானிய பென்கூலன், வருமானப் பற்றாக்குறையை எதிர்நோக்கியதற்கான காரணங்களில் இதுவும் ஒன்றாகும்.  

முதலில் பிரித்தானிய பென்கூலன்; பிரித்தானிய இந்தியாவில் ஒரு ஆட்சிப் பகுதியாக *(Presidency)* இருந்தது. 1785-இல், அதே பிரித்தானிய பென்கூலன்; **பென்கூலன் குறுமாநிலம்** *(Bencoolen Residency)* என்று தரமிறக்கப்பட்டது; மற்றும் வங்காள மாநில நிர்வாகத்தின் *(Bengal Presidency)* கீழ் வைக்கப்பட்டது.  

## இசுடாம்போர்டு இராபிள்சு

அக்டோபர் 1817-இல், இசுடாம்போர்டு இராஃபிள்சு பென்கூலனின் துணை ஆளுநராக நியமிக்கப்பட்டார். அவர் துணை ஆளுநராக இருந்த காலத்தில், "நான் இதுவரை கண்டிராத மிகவும் கேவலமான இடம்" என்று அறிவித்தார். அவர் துணை ஆளுநராகப் பொறுப்பு ஏற்ற பின்னர், பென்கூலன் பகுதியில் வழக்கத்தில் இருந்த அடிமைத்தனத்தை அழித்தார். அதன் பின்னர் சிங்கப்பூரை நிறுவினார்.  

1823-ஆம் ஆண்டில், பென்கூலன் கட்டுப்பாட்டில் இருந்து சிங்கப்பூர் அகற்றப்பட்டது. 1824-ஆம் ஆண்டு ஆங்கிலோ-டச்சு ஒப்பந்தத்தில் பிரித்தானியர் பென்கூலனை நெதர்லாந்திற்கு விட்டுக்கொடுத்தனர்.
# பூதோ



**பூதோ** (*Butoh*) என்பது யப்பானிய நடன அரங்கின் ஒரு கலை வடிவமாகும். இது நடனம், செயல்திறன் அல்லது இயக்கத்திற்கான பல்வேறு வகையான நடவடிக்கைகள், நுட்பங்கள் மற்றும் உந்துதல்களை உள்ளடக்கியது. இரண்டாம் உலகப் போரைத் தொடர்ந்து, 1959 ஆம் ஆண்டில் இதன் இரண்டு முக்கிய நிறுவனர்களான *தட்சுமி ஹிஜிகாட்டா* மற்றும் *கசுவோ ஓனோ* ஆகிய இருவரும் இதை உருவாக்கினார்கள். இந்த கலை வடிவம் "நிலைத்தன்மையை எதிர்க்கிறது" என்று கருப்பொருளால் அறியப்படுகிறது. மேலும் இதை வரையறுப்பது கடினம். குறிப்பாக, நிறுவனர் *ஹிஜிகாட்டா தட்சுமி* பூதோவின் முறைப்படுத்தலை "துயரம்" தொடர்புடன் பார்த்தார். கலை வடிவத்தின் பொதுவான அம்சங்களில் விளையாட்டுத்தனமான மற்றும் விசித்திரமான படங்கள், தடைசெய்யப்பட்ட தலைப்புகள் மற்றும் தீவிர அல்லது அபத்தமான சூழல்கள் ஆகியவை அடங்கும். இது பாரம்பரியமாக மெதுவான மிகை-கட்டுப்படுத்தப்பட்ட இயக்கத்துடன் உடல் முழுவதும் வெள்ளை ஒப்பனையில் நிகழ்த்தப்படுகிறது. இருப்பினும், காலப்போக்கில் பூதோ குழுக்கள் உலகம் முழுவதும் தங்கள் பல்வேறு அழகியல் இலட்சியங்கள் மற்றும் நோக்கங்களுடன் பெருகிய முறையில் உருவாகி வருகின்றன.  

## வரலாறு

பூதோ முதன்முதலில் 1959 ஆம் ஆண்டில் இரண்டாம் உலகப் போருக்குப் பிந்தைய யப்பானில், *தட்சுமி ஹிஜிகாட்டா* மற்றும் *கசுவோ ஓனோ* ஆகியோரின் ஒத்துழைப்பின் கீழ், 1950 கள் மற்றும் 1960 களில் தோன்றியது. பாரம்பரிய யப்பானிய நடன கலைகளுக்கு எதிர்வினைதான் இக்கலை வடிவத்தின் முக்கிய உத்வேகமாக இருந்தது. இது மேற்கத்திய நாடுகளைப் பின்பற்றுவதையும் நோஹ் போன்ற பாரம்பரிய பாணிகளைப் பின்பற்றுவதையும் அடிப்படையாகக் கொண்டது என்று *ஹிஜிகாட்டா* கூறுகிறார். அவர் மேற்கத்திய பாணி நடனம், பாலே போன்ற நவீனக் கலைவடிவங்களிருந்து விலகிச் செல்ல முயன்றார். மேலும் சாதாரண மக்களின் இயல்பான உடலசைவுடன் ஒரு புதிய அழகியலை உருவாக்க முயன்றார்.  

### விவாதம்
பூதோவை உருவாக்கியவர் குறித்து நிறைய விவாதங்கள் உள்ளன. இரண்டாம் உலகப் போருக்குப் பிறகு அனைத்து துறைகளிலும் புதிய கலையை உருவாக்க கலைஞர்கள் பணியாற்றியதால், யப்பானிய கலைஞர்களும் சிந்தனையாளர்களும் பொருளாதார மற்றும் சமூக சவால்களிலிருந்து வெளிப்பட்டனர். இது கலைஞர்கள், நடனக் கலைஞர்கள், ஓவியர்கள், இசைக்கலைஞர்கள், எழுத்தாளர்கள் மற்றும் பிற கலைஞர்களின் ஆற்றலையும் புதுப்பித்தலையும் உருவாக்கியது.  

*ஹிஜிகாட்டா*வுடன் சில முறையான தொடர்புகளைக் கொண்ட பலர் தங்கள் சொந்த தனித்துவமான நடனத்தை “பூதோ” என்று அழைக்கத் தொடங்கினர். இவற்றில் இவானா மசாகி மற்றும் தெரு கோய் ஆகியவையும் அடங்கும்.  

=
# வலைவாசல்:இராணிப்பேட்டை/பகுப்புகள்

<div><><font size="+1" >**தொடர்புடைய பகுப்புகள்**</font> </div>  
<div style="align: ; >  
</div>  

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
-
# 2025 திபெத் நிலநடுக்கம்



**2025 திபெத் நிலநடுக்கம்** (*2025 Tibet earthquake*) திபெத் பகுதியில் உள்ள மலைத்தொடரில் 2025 ஆம் ஆண்டு சனவரி மாதம் 7 ஆம் தேதியன்று நிகழ்ந்த நிலநடுக்கத்தைக் குறிக்கும். இந்நிலநடுக்கத்தில் குறைந்தது 126 பேர் உயிரிழந்ததாகவும் 188 பேர் காயம் அடைந்ததாகவும் சீன அரசு ஊடகம் தெரிவித்தது. திபெத்தில் உள்ள புனித நகரமான சிகாட்சேயில் உள்ளூர் நேரப்படி காலை 9:00 மணியளவில் இந்நிலநடுக்கம் ஏற்பட்டது. 7.1 ரிக்டர் என்ற அளவில் மேற்பரப்புக்கு கீழே 10 கிலோமீட்டர் (சுமார் ஆறு மைல்) ஆழத்தில் நிலநடுக்கம் ஏற்பட்டுள்ளது. குறிப்பாக தென்மேற்கு சீனாவின் திபெத் தன்னாட்சிப் பகுதியிலுள்ள சிகாட்சே மாகாணத்தில் அமைந்துள்ள திங்ரி மாகாணம் இந்நிலநடுக்கத்தில் பாதிக்கப்பட்டது.  
இந்த நிலநடுக்கத்தால் நேபாளத்திலும் 13 பேர் காயமடைந்தனர் மற்றும் வட இந்தியாவில் சிறிய சேதம் ஏற்பட்டது. தெற்காசியா முழுவதும் நடுக்கம் உணரப்பட்டது. 2021 ஆம் ஆண்டு மே மாதத்திற்குப் பிறகு சீனாவில் நிகழ்ந்த மிகப்பெரிய நிலநடுக்கம் இதுவாகும். 2023 ஆம் ஆண்டு திசம்பர் மாதத்திற்குப் பிறகு ஏற்பட்ட அதிக உயிரிழப்பும் இதுவாகும்.  

## கண்டத்தட்டு அமைப்பு
யூரேசிய தட்டுடன் இந்தியக் கண்டத் தட்டு மோதியதால் ஏற்பட்ட மேலோடு தடித்தல் காரணமாக இமயமலையை உருவாக்கி திபெத்திய பீடபூமி அதன் உயரத்தை அடைகிறது. பீடபூமிக்கு உள்ளேயே நிகழும் பிளவுகள் மோதல்-நழுவுதல் மற்றும் சாதாரண வழிமுறைகளுடன் தொடர்புடையதாகும்.
# வி. நாராயணன் (வான்வெளிப் பொறியாளர்)



**வி. நாராயணன்** (V. Narayanan) ஓர் இந்திய விண்வெளிப் பொறியாளரும் வானூர்தித் தொழில்நுட்ப வல்லுநரும் ஆவார். இவர் தற்போது திருவனந்தபுரத்தில் உள்ள திரவ உந்துவிசை அமைப்பு மையத்தின் (LPSC) இயக்குநராக உள்ளார். இந்திய விண்வெளி ஆராய்ச்சி நிறுவனமான இசுரோவின் புதிய தலைவராகவும், விண்வெளித் துறைச் செயலராகவும் வி.நாராயணன் நியமிக்கப்பட்டுள்ளார். இசுரோ நிறுவனத்தின் 11-ஆவது தலைவர் இவர் என்பது குறிப்பிடத்தக்கதாகும்.  

சனவரி 14,2025 முதல் இரண்டு ஆண்டுகளுக்கு விண்வெளித் துறையின் செயலாளராகவும், விண்வெளி ஆணையத்தின் தலைவராகவும் நாராயணன் பொறுப்பேற்பார்.  

## ஆரம்பகால வாழ்க்கை
நாராயணன் , கன்னியாகுமரி மாவட்டத்தில் நாகர்கோவில் அருகே மேலக்காட்டுவிளை எனும் சிற்றூரில் 14 மே 1964 அன்று பிறந்தார். இவருடைய தந்தை விவசாயி சி. வண்ணைய பெருமாள், தாயார் எசு. தங்கமாள். கன்னியாகுமரி மாவட்டத்தில் உள்ள அரசுப் பள்ளியில் கல்வி பயின்றார். இந்திய தொழில்நுட்பக் கழகம் கரக்பூரில் பட்டம் பயின்றார். நாராயணன் விண்வெளித் தொழில்நுட்பத்தில் முனைவர் பட்டம் பெற்றவர்.  

## தொழில் வாழ்க்கை
1984 ஆம் ஆண்டு முதல் இசுரோவில் பணியாற்றி வருகிறார் இந்திய விண்வெளி ஆய்வுக் கழகத்தில் பணியாற்றி வரும் நாராயணன் சுமார் 40 ஆண்டுகளாக பல்வேறு பொறுப்புகளில் பணியாற்றியுள்ளார். ஏவூர்தி, விண்கல உந்துவிசை அமைப்புகளில் நிபுணத்துவம் பெற்றவர் இவர், பிஎஸ்எல்வி சி57, சூரிய ஆய்வுக்கான ஆதித்யா, ஜிஎஸ்எல்வி எம்.கே 3, சந்திரயான் 2, 3 திட்டங்களிலும் சிறப்பான பங்களிப்பினை வழங்கியுள்ளார். நாராயணன், திருவனந்தபுரத்தில் உள்ள திரவ உந்துவியல் மையத்தின் இயக்குநராக உள்ளார்.  

1989-ல் எம்.டெக் பயின்ற பிறகு, திரவ உந்துவிசை அமைப்பு மையத்தின் கிரையோஜெனிக் ப்ராபல்ஷன் பகுதிக்கு மாறினார். இந்தியாவின் தாழ்வெப்பப் பொறியியலின் உந்துவிசை அமைப்புகளின் வளர்ச்சியில் நாராயணன் முக்கியப் பங்கு வகித்தார், எரிவாயு மின்னியற்றி, துணை அளவிலான தாழ்வெப்ப இயந்திரங்கள், உந்துதல் அறைகள் போன்ற துணை அமைப்புகளின் வெற்றிகரமான வளர்ச்சிக்கும் சோதனைக்கும் பங்களித்தார். உள்நாட்டு தாழ்வெப்ப உந்துவிசை தொழில்நுட்பம் கொண்ட சில நாடுகளில் ஒன்றாக இந்தியாவை உருவாக்க இவரது முயற்சிகள் முக்கியப் பங்கு வகித்தன.  

C25 தாழ்வெப்பநிலையத் திட்டத்தின் இயக்குநராக, நாராயணன் GSLV Mk-III ஏவுகணை வாகனத்திற்கான C25 தாழ்வெப்ப முற்செலுத்த அமைப்பினை வடிவமைத்து மேம்படுத்துவதில் தொழில்நுட்ப-நிர்வாகப் பிரிவில் தலைமை தாங்கினார். இவரது வழிகாட்டுதலின் கீழ், இந்த அமைப்பு குறுகிய காலத்தில் உருவாக்கப்பட்டு, GSLV Mk-III வாகனத்தில் வெற்றிகரமாக இணைக்கப்பட்டது.  

## விருதுகள்
- இந்திய விண்வெளிச் சங்கத்தின் தங்கப் பதக்கம்
- ஏவூர்தி தொடர்புடைய தொழில்நுட்பங்களுக்கான இந்திய விண்வெளிச் சங்க விருது
- இசுரோவின் சிறந்த சாதனையாளர் விருது
- செயல்திறனுக்கான சிறப்பு விருது
- குழுச் சிறப்பு விருதுகள்
- சென்னை சத்யபாமா பல்கலைக்கழகத்தில் இருந்து கௌரவ முனைவர் பட்டம்
- இந்தியத் தொழில்நுட்பக் கழகம், கரக்பூர், புகழ்பெற்ற மேனாள் மாணவர் விருது (2018).
- பொறியாளர்களின் தேசிய வடிவமைப்பு, ஆராய்ச்சி மன்றத்தின் (இந்தியா) தேசிய வடிவமைப்பு விருது (2019)
- வான்வழித் தொலை அளவு இந்தியச் சமூக, தேசிய வானூர்திப் பரிசு (2019)
# வலைவாசல்:இராணிப்பேட்டை/தகவல்கள்/1

<div><><font size="+1" >**தகவல்கள்**</font> </div>  
<divதிருக்கடிகை" என்ற 'சோளிங்கர்' ஊரில் இலட்சுமி நரசிம்ம பெருமாள் கோயில் அமைந்துள்ளது. சுமார் ஓர் ஏக்கர் மலைப் பரப்பில், மலையடிவாரத்திலிருந்து 1,305 படிக்கட்டுகள் அமைக்கப்பட்டு, சுமார் 750 அடி உயரத்தில், முறையே 200 அடி மற்றும் 150 அடி நீள, அகலங்கள் கொண்ட பரப்பில் இக்கோயில் திகழ்கிறது. நரசிம்மரும் ஆஞ்சநேயரும் தனித்தனி சன்னதிகளில் யோக நிலைகளில் அருள்பாலிப்பது இக்கோயிலின் தனிச்சிறப்பாகும்.  

இராணிப்பேட்டையிலிருந்து சுமார் 16 கி.மீ. தூரத்தில் கீழ்மின்னல் என்ற கிராமத்தின் மலை மீது பதினான்காம் நூற்றாண்டில் கட்டப்பட்ட இரத்தினகிரி பாலமுருகன் கோயில் என்ற முருகன் கோயில் ஒன்று உள்ளது.
# குனாவரம்



**குனாவரம்** ( *Kunavaram*) என்பது தற்போதுள்ள ஆந்திரப் பிரதேசத்தின் அல்லூரி சீதாராம ராஜு மாவட்டத்தில் உள்ள ஒரு கிராமம் ஆகும். குனாவரம் உட்பட 7 மண்டலங்கள் பின்னர் புதிதாக உருவாக்கப்பட்ட ஆந்திரப் பிரதேசத்திற்கு மாற்றப்பட்டது. முன்னதாக இது தெலுங்கானாவின், கம்மம் மாவட்டத்தின் ஒரு பகுதியாக இருந்தது வந்தது.  

## புவியியல்
குனாவரம் கிராமமானது கடல் மட்டத்திலிருந்து சராசரியாக 28 மீட்டர் (95 அடி) உயரத்தில் 17.5833°வடக்கு 81.2667°கிழக்கு என்ற அடையாள ஆள்கூறுகளில் அமைந்துள்ளது.
# தேசிய நெடுஞ்சாலை 119 (இந்தியா)



**தேசிய நெடுஞ்சாலை 119** (**தே. நெ. 119**)(*National Highway 119 (India)*) இந்தியாவின் தேசிய நெடுஞ்சாலை ஆகும். இது முற்றிலும் பீகார் மாநிலத்தில் செல்கிறது. இது தேசிய நெடுஞ்சாலை 19-இன் ஒரு கிளைச்சாலையாகும். தேசிய நெடுஞ்சாலை 119 முன்பு தேசிய நெடுஞ்சாலை 2இ என எண்ணிடப்பட்டது. இந்த நெடுஞ்சாலை பெரும்பாலும் சோன் ஆற்றின் குறுக்கே செல்கிறது.  

## வழித்தடம்
தேசிய நெடுஞ்சாலை-19 தெக்ரி, அக்பர்பூர் (நகர் பஞ்சாயத்து ரோஹ்தாஸ் யாதுநாத்பூர்-பீகார்/உத்தரப் பிரதேச எல்லை (ஜராதக்)  

## சந்திப்பு
: தெக்ரி அருகே முனையம்
# வரராமச்சந்திரபுரம்



**வரராமச்சந்திரபுரம்** (*Vararamachandrapuram*) என்பது இந்தியாவிலுள்ள ஆந்திரப் பிரதேசத்தின் அல்லூரி சீதாராம இராஜு மாவட்டத்தில் உள்ள ஒரு கிராமமாகும். சுருக்கமாக வி. ஆர். புரம் என்று அழைக்கப்படுகிறது.  

## மக்கள்தொகை
இந்தியாவில் மேற்கொள்ளப்பட்ட 2001ஆம் ஆண்டு மக்கள் தொகை கணக்கெடுப்பின் படி, வரராமச்சந்திரபுரம் கிராமத்தின் மக்கள்தொகை விவரங்கள் இங்கு கொடுக்கப்பட்டுள்ளது.  

மொத்த மக்கள் தொகை: 5,741 குடும்பங்களில் 23,411.  
ஆண்கள் எண்ணிக்கை 11,731 மற்றும் பெண்கள் எண்ணிக்கை: 11,680  
6 வயதுக்குட்பட்ட குழந்தைகள்: 3,581 (ஆண்கள் - 1,799 மற்றும் பெண்கள் - 1,782)  
மொத்த எழுத்தறிவு பெற்றவர்கள்: 8,411
# தேசிய நெடுஞ்சாலை 319ஈ (இந்தியா)



**தேசிய நெடுஞ்சாலை 319ஈ**, (*National Highway 319D (India)*) பொதுவாக தே. நெ. 319ஈ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 319ஈ இந்தியாவின் உத்தரப்பிரதேச மாநிலத்தில் செல்கிறது.  

## வழித்தடம்
தேசிய நெடுஞ்சாலை 319ஈ உத்தரப்பிரதேச மாநிலத்தில் பிரயாக்ராஜ், புல்பூர், முங்க்ரா பாட்ஷாபூர் நகரங்களை இணைக்கிறது.  

சாலை போக்குவரத்து அமைச்சர் நிதின் கட்கரி, மார்ச் 1,2024 அன்று புல்பூரிலிருந்து பாட்ஷாபூர் வரை நான்கு வழிச் சாலைக்கு அடிக்கல் நாட்டினார். இதனுடன், புல்பூர், முங்க்ரா பாட்சாபூர் ஆகிய இடங்களில் இரண்டு புதிய பசுமை புறவழிச்சாலைகள் அமைப்பதற்கான அடிக்கல்லும் நாட்டப்பட்டது.  

## சந்திப்புகள்
: பிரயாக்ராஜ் அருகே முனையம்  
: முங்க்ரா பாட்சாப்பூர் அருகே முனையம்
# தேசிய நெடுஞ்சாலை 419 (இந்தியா)



**தேசிய நெடுஞ்சாலை 419** (*National Highway 419 (India)*), பொதுவாக **தே. நெ. 419** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 419 இந்தியாவின் சார்க்கண்டு, மேற்கு வங்காளம் மாநிலங்கள் வழியாகச் செல்கிறது.  

## வழித்தடம்
குல்டி, சித்தரஞ்சன், ஜாம்தாரா, கோபிந்த்பூர்  

## சந்திப்புகள்
: குல்டி அருகே முனையம்  
: கோவிந்த்பூர் அருகே முனையம்.
# ஈரோடு கிழக்கு இடைத்தேர்தல், 2025

**ஈரோடு கிழக்கு சட்டமன்றத் தொகுதிக்கான இடைத்தேர்தல்** 2025 பெப்ரவரி 05 அன்று நடைபெற்றது. இந்திய தேசிய காங்கிரசு சார்பில் 2023 இடைத்தேர்தலில் வெற்றி பெற்ற ஈ. வெ. கி. ச. இளங்கோவன் உடநலக்குறைவால் இறந்ததை அடுத்து இத்தொகுதிக்கு இடைத்தேர்தல் நடைபெற்றது.  

தலைமைத் தேர்தல் ஆணையர் இராசீவ் குமார், டெல்லியில் நிருபர்களைச் சந்தித்து டெல்லி மாநில சட்டசபைத் தேர்தலுடன் ஈரோடு கிழக்கு சட்டசபை தொகுதியில் பெப்ரவரி 05-ஆம் தேதி இடைத்தேர்தல் நடத்தப்படும் என அறிவித்தார்.  

**இடைத்தேர்தல் அட்டவணை**

| தலைப்புகள் | நாட்கள் |  |
| --- | --- | --- |
| வேட்புமனு தாக்கல் | சனவரி 10 |  |
| வேட்புமனு தாக்கல் செய்ய இறுதி நாள் | சனவரி 17 |  |
| வேட்புமனு பரிசீலனை | சனவரி 18 |  |
| வேட்புமனுவை திரும்பப்பெற இறுதி நாள் | சனவரி 20 |  |
| வாக்குப்பதிவு | பெப்ரவரி 05 |  |
| முடிவு அறிவிப்பு | மார்ச்சு 08 | } |

## போட்டி
திமுகவின் கூட்டணிக் கட்சியான காங்கிரசு வென்ற இத்தொகுதியில் இம்முறை திமுக போட்டியிட்டது. அதிமுக, தேமுதிக, பாசக ஆகியவை இத்தேர்தலைப் புறக்கணித்தன. திமுக தனது வேட்பாளராக வி. சி. சந்திரகுமாரை அறிவித்தது. இந்த இடைத்தேர்தலில் காங்கிரசு போட்டியிடாது என அக்கட்சியின் மாநிலத் தலைவர் செல்வப்பெருந்தகை தெரிவித்தார். எதிர்கட்சியான அதிமுக இத்தேர்தலைப் புறக்கணிப்பதாக அறிவித்தது. பாசகவும் இத்தேர்தலை புறக்கணிப்பதாக அறிவித்தது. தேமுதிகவும் இத்தேர்தலை புறக்கணிப்பதாக அறிவித்த. தமிழக வெற்றிக் கழகமும் (தவெக) இத்தேர்தலை புறக்கணிப்பதாக அறிவித்தது. நாம் தமிழர் கட்சி இத்தேர்தலில் போட்டியிடுவதாகக் கூறி, 2025 சனவரி 1 அன்று சீதாலட்சுமியை வேட்பாளராக அறிவித்தது. நாம் தமிழர் மாநிலக் கட்சியாக தேர்தல் ஆணையத்தால் அறிவிக்கப்பட்ட பின் சந்தித்த முதல் தேர்தல் இது. இத்தேர்தலுக்கு தேர்தல் ஆணையம் ஒலிவாங்கிச் சின்னத்தை நாம் தமிழர் கட்சிக்கு ஒதுக்கியது.  

வேறு மாநிலத்தைச் சேர்ந்தவர் மற்றொரு மாநிலத்தின் சட்டமன்றத் தேர்தலில் போட்டியிட முடியாது என்ற விதி உள்ள நிலையில் கருநாடக மாநிலத்தின் பெங்களுருவை சேர்ந்த பத்மாவதியின் வேட்புமனு ஏற்றுக் கொள்ளப்பட்டது. சின்னம் வழங்கும் போது இவ்விதியைச் சுட்டிக்காட்டி சில கட்சி சாரா வேட்பாளர்கள் எதிர்ப்பு தெரிவித்தனர். இதனால் பத்மாவதியின் வேட்புமனு அதிகாரிகளால் விலக்கப்பட்டது..  

இந்த இடைத்தேர்தலில் 68 விழுக்காடு வாக்குகள் பதிவாகின. இது கடந்த 2023 இடைத்தேர்தலை விடக் குறைவாகும். 2023இல் 75% வாக்குகள் பதிவாகின.  

## 2021இல் பெற்ற வாக்குகள்

**2021 தேர்தலில் வாக்கு**

| கூட்டணி \ கட்சி | பெற்ற வாக்குகள் | வாக்கு வீதம் |  |
| --- | --- | --- | --- |
| திமுக+ (காங்கிரசு) | 67,300 | 44.27 |  |
| அதிமுக + (தமாகா) | 58,396 | 38.41 |  |
| நாம் தமிழர் | 11,629 | 7.65 |  |
| மக்கள் நீதி மய்யம்+ | 10,005 | 6.58 |  |
| அமமுக+ | 1,204 | 0.79 | } |

### 2023 இடைத்தேர்தலில் பெற்ற வாக்குகள்
**2023 தேர்தலில் வாக்கு**

| கூட்டணி \ கட்சி | வேட்பாளர் | பெற்ற வாக்குகள் | வாக்கு வீதம் |
| --- | --- | --- | --- |
| திமுக+ (காங்கிரசு) | ஈ. வே கி. ச. இளங்கோவன் | 110,156 | 64.58 |
| அதிமுக | தென்னரசு | 43, 923 | 25.75 |
| நாம் தமிழர் | ந. மேனகா | 10,827 | 6.35 |
| தேமுதிக | ச. ஆனந்த் | 1,432 | 0.84 |

## முடிவு

**2025 இடைத்தேர்தலில் வாக்கு**

| கூட்டணி \ கட்சி | வேட்பாளர் | பெற்ற வாக்குகள் | வாக்கு வீதம் |  |
| --- | --- | --- | --- | --- |
| திமுக+ | வி. சி. சந்திரகுமார் | 115,709 | 74.7 |  |
| நாம் தமிழர் | சீதாலட்சுமி | 24,151 | 15.59 | } |
# கிழக்கத்திய எலி



**கிழக்கத்திய எலி** (*Eastern rat*)(*ரேட்டசு மோர்டாக்சு*) என்பது முரிடே குடும்பத்தைச் சேர்ந்த கொறித்துண்ணியின் சிற்றினமாகும்.  

இது பப்புவா நியூ கினியில் மட்டுமே காணப்படுகிறது.  

## வாழ்விடம்
கிழக்கத்திய எலி, முதன்மையாகப் பாசி படர்ந்த வெப்பமண்டலக் காடுகள், வெப்பமண்டலப் புதர் நிலம், தைலமரத்து சவன்னா, இரண்டாம் நிலை காடுகள், கிராமப்புறத் தோட்டங்களிலும் கடல் மட்டத்திலிருந்து 2800 மீ உயரம் வரை உள்ள பல்வேறு வாழ்விடங்களில் காணப்படுகின்றது.
# மெக்டொனால்டைட்டு



**மெக்டொனால்டைட்டு** (*Macdonaldite*) என்பது BaCa<sub>4</sub>Si<sub>16</sub>O<sub>36</sub>(OH)<sub>2</sub>·10H<sub>2</sub>O. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய பேரியம் சிலிக்கேட்டு கனிமமான இதை முதன்முதலில் 1965 ஆம் ஆண்டில் விவரித்தனர். அவாய் பல்கலைக்கழகத்தில் பணிபுரிந்த அமெரிக்க எரிமலை நிபுணர் கோர்டன் ஏ. மெக்டொனால்டு (1911-1978) நினைவாக கனிமத்திற்கு மெக்டொனால்டைட்டு என்று பெயரிடப்பட்டது.  

மெக்டொனால்டைட்டு ஒரு சான்போர்னைட்டு மற்றும் குவார்ட்சு தாங்கி உருமாற்ற பாறையின் விளிம்புகள் மற்றும் பிளவுகளில் பூச்சுகளாக தோன்றுகிறது. மெக்டொனால்டைட்டு முதன்முதலில் 1965 ஆம் ஆண்டில் கலிபோர்னியாவின் பிரெசுனோ மாகாணத்திற்கு அருகில் கண்டறியப்பட்டது. கலிபோர்னியாவில் உள்ள மரிபோசா மற்றும் துலரே மாவட்டங்களிலும் இது கிடைப்பதாகப் பதிவாகியுள்ளது. என்ற குறியீட்டால் அடையாளப்படுத்துகிறது.
# ஓபி தீவு எலி



**ஒபி தீவு எலி** (*Obi Island rat*) என்பது ஒபி தீவிலிருந்து *ரேட்டசு* பேரினத்தின் கீழ் ***ரேட்டசு ஒபியென்சிசு*** புதிதாக விவரிக்கப்பட்ட எலி சிற்றினமாகும். இது இந்தோனேசியாவில் ஓபி தீவில் காணப்படுகிறது. குறிப்பிட்ட சிற்றினப் பெயர் ஓபி தீவுக்கான ஒம்பிரா எனும் மாற்றுப் பெயரிலிருந்து பெறப்பட்டது.
# எல். எம். அபயவிக்கிரம



பேராசிரியர் **எல். எம். அபயவிக்கிரம** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் மாத்தறை தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் உருகுணைப் பல்கலைக்கழகத்தின் வேளாண்மைப் பீடத்தில் பேராசிரியராகவும், வேளாண் பொருளாதாரத் திட்டத்தின் ஒருங்கிணைப்பாளராகவும் பணியாற்றி வருகிறார்.  

## தேர்தல் வரலாறு
**எல். எம். அபேய்விக்ரமாவின் தேர்தல் வரலாறு**

| 2024 நாடாளுமன்றம் | மாத்தறை மாவட்டம் | ஜே. வி. பி. | தேசிய மக்கள் சக்தி | } |
| --- | --- | --- | --- | --- |
# வேப்பூர், பெரம்பலூர்



**வேப்பூர்** என்பது இந்தியா தமிழ்நாடு மாநிலத்தின் பெரம்பலூர் மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 108.65 மீ. உயரத்தில், என்ற புவியியல் ஆள்கூறுகள் கொண்டு வேப்பூர் அமையப் பெற்றுள்ளது.  

## கல்வி
### கல்லூரி
அரசு மகளிர் கலை மற்றும் அறிவியல் கல்லூரி என்ற பெண்களுக்கான அரசு கல்லூரி ஒன்று இப்பகுதியில் அமைந்துள்ளது.  
### பள்ளி
அரசு மேல்நிலைப் பள்ளி ஒன்று வேப்பூரில் உள்ளது.  
## சமயம்
### இந்துக் கோயில்
வீரநாராயணப் பெருமாள் கோயில் என்ற பெருமாள் கோயில் ஒன்று வேப்பூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
வேப்பூர் பகுதியானது, குன்னம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# தேசிய நெடுஞ்சாலை 120 (இந்தியா)



**தேசிய நெடுஞ்சாலை 120** (*National Highway 120 (India)*) என்பது இந்திய தேசிய நெடுஞ்சாலை ஆகும். இந்த நெடுஞ்சாலை முற்றிலும் பீகார் மாநிலத்தில் செல்கிறது.  

## வழித்தடம்
பீகார் செரீப், நாளந்தா, இராஜ்கிரகம், ஹிசுவா, கயா, தாவுத் நகர், நசுரிகஞ்ச், கராகட், தாவத், நவா நகர், தும்ரான் வழியாக இச்சாலைச் செல்கிறது.
# தேசிய நெடுஞ்சாலை 720 (இந்தியா)



**தேசிய நெடுஞ்சாலை 720** (*National Highway 720 (India)*) பொதுவாக **தே. நெ. 720** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 720 இந்தியாவின் ஒடிசா மாநிலத்தில் அமைந்துள்ளது.  

## வழித்தடம்
தேசிய நெடுஞ்சாலை 720 ஒடிசா மாநிலத்தில் கேந்துசர், பசந்த்பூர், தியோபந்தா, பாகமுண்டா, பிராமணிபால், தனூர்ஜாய்பூர் மற்றும் துபுரி சக் ஆகிய நகரங்களை இணைக்கிறது.  

## சந்திப்புகள்
: கேந்துசார் அருகே முனையம்  
: துபுரி சாக் அருகே முனையம்
# ஈய அபாடைட்டு

**ஈய அபாடைட்டு** (*Lead apatite*) என்பது ஈயத்தை ஈரிணைதிற நேர்மின் அயனியாகக் கொண்ட அபாடைட்டு-கட்டமைப்பில் உள்ள பொருட்களுக்கான பொதுவான பெயராகும். அறை வெப்பநிலையில் ஒரு மீக்கடத்தியாக செம்பு-மாசிடப்பட்ட ஈய-அபாடைட்டு முன்மொழியப்பட்டுள்ளது. பல கனிமங்கள் அறியப்படுகின்றன. அனைத்தும் அறுகோண படிக அமைப்பைக் கொண்டுள்ளன.  

## கனிமங்கள்
| புளோரோ</br>பைரோமார்பைட்டு | Pb<sub>5</sub>(PO<sub>4</sub>)<sub>3</sub>F | a = 9.779 c = 7.241 | 1 : 0.74 | 599.68 |  |  |
| --- | --- | --- | --- | --- | --- | --- |
| பைரோமார்பைட்டு | Pb<sub>5</sub>(PO<sub>4</sub>)<sub>3</sub>Cl | a = 9.987 c = 7.33 | 1 : 0.734 | 633.15 | 7.04 |  |
| ஐதராக்சில்</br>பைரோமார்பைட்டு | Pb<sub>5</sub>(PO<sub>4</sub>)<sub>3</sub>OH | a = 9.787 c = 7.307 | 1: 0.747 | 606.13 | 7.32 |  |
| ஆக்சிபைரோமார்பைட்டு | Pb<sub>10</sub>(PO<sub>4</sub>)<sub>6</sub>O |  |  |  |  |  |
| மிமெடைட்டு | Pb<sub>5</sub>(AsO<sub>4</sub>)<sub>3</sub>Cl | a = 10.250 c = 7.454 | 1 : 0.727 | 678.22 | 7.24 |  |
| Pb<sub>5</sub>(AsO<sub>4</sub>)<sub>3</sub>OH | a = 10.1266 c = 7.5010 | 1 : 0.741 | 666.16 |  |  |  |
| வனதினைட்டு | Pb<sub>5</sub>(VO<sub>4</sub>)<sub>3</sub>Cl | a = 10.3174 c = 7.3378 | 1 : 0.711 | 676.45 | 6.88 |  |
| செருமானேட்டு</br>பைரோமார்பைட்டு | Pb<sub>5</sub>(PO<sub>4</sub>)<sub>2</sub>GeO<sub>4</sub> |  |  |  |  |  |
| பாசுபோ எடிபேன் | Ca<sub>2</sub>Pb<sub>3</sub>(PO<sub>4</sub>)<sub>3</sub>Cl | a = 9.857 Å, c = 7.13 | 1 : 0.723 | 599.9 | 5.92 |  |
| எடிபேன் | Ca<sub>2</sub>Pb<sub>3</sub>(AsO<sub>4</sub>)<sub>3</sub>Cl | a = 10.14 c = 7.185 | 1 : 0.798 | 639.78 | 5.82 |  |
| ஐதராக்சில்லெடிபேன் | Ca<sub>2</sub>Pb<sub>3</sub>(AsO<sub>4</sub>)<sub>3</sub>(OH) | a = 10.0414 c = 7.2752 | 1 : 0.725 | 635.28 | ? |  |
| வனாக்கரைட்டு | Pb<sub>4</sub>Cd(AsO<sub>4</sub>)<sub>3</sub>Cl | a = 10.0279 c = 7.2965 | 1 : 0.728 | 635.43 | 7.28 | } |
# மியூவோன்


**மியூவோன்** (*muо́n*, **μ** என்ற கிரேக்க எழுத்தால் தரப்படும்) அல்லது **மியூவான்** என்பது எதிர்மின்னியைப் போன்ற ஒரு அடிப்படைத் துகள் ஆகும். இது எதிர்மின்னியைப் போலவே &minus;1&nbsp;*e* மின்னேற்றத்தைக் கொண்டிருப்பதுடன் -1/2 சுழற்சியையும் கொண்டது. ஆனால் எதிர்மின்னியுடன் ஒப்பிடுகையில் மிகப் பெரிய நிறை (திணிவு) கொண்டது. இது ஒரு மென்மி (லெப்டான்) என வகைப்படுத்தப்பட்டுள்ளது. மற்ற மென்மிகளைப் போலவே, மியூவோனும் வேறெந்த எளிய துகள்களாலும் ஆக்கப்பட்டிருப்பதாக கருதப்படவில்லை.  

மியூவோன் ஆனது 2.2μs சராசரி ஆயுட்காலம் கொண்ட ஒரு நிலையற்ற துணை அணுத்துகள் ஆகும். இதனது ஆயுட்காலம் மற்றைய பல துணை அணுத்துகள்களைவிட மிக நீண்டது. மியூவோன் தேய்வடையும் பொழுது, எப்போதும் குறைந்தது மூன்று துகள்களை உருவாக்குகிறது. இதில் மியூவோனின் அதே மின்னேற்றத்தைக் கொண்ட எதிர்மின்னி கட்டாயம் உள்ளடங்கியிருப்பதோடு இரண்டு வகையான நியூட்ரினோக்களும் இருக்கும்.  

எல்லா அடிப்படைத் துகள்களைப் போலவே, மியூவோனுக்கும் எதிர் மின்னேற்றம் (+1&nbsp;*e*) கொண்ட, ஆனால் சமமான திணிவும் சுழற்சியும் கொண்ட ஒரு எதிர்த்துகளான எதிர்மியூவோன் இருக்கிறது. மியூவோன்கள் ஆல் குறிக்கப்படுவதுடன் எதிர்மியூவோன்கள் ஆல் குறிக்கப்படுகிறது. முன்பு, மியூவோன்கள் மியூ மேசான்கள் என்று அழைக்கப்பட்டன. ஆனால் நவீன துகள் இயற்பியலாளர்களால் அவை மேசான்களாக வகைப்படுத்தப்படாததால், தற்காலத்தில் இயற்பியல் சமூகத்தில் அந்தப்பெயர் வழக்கில் இல்லை.  

மியூவோன்களின் திணிவு ஆகும். இது எதிர்மின்னியின் திணிவான *m* இனை விட சுமார் மடங்கு அதிகமானது. மூன்றாவது மென்மியான , மியூவோனை விட சுமார் 17 மடங்கு அதிக திணிவைக் கொண்டது.
# திருநிலை



**திருநிலை** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 36.81 மீ. உயரத்தில், என்ற புவியியல் ஆள்கூறுகள் கொண்டு திருநிலை அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், திருநிலை ஊரின் மொத்த மக்கள்தொகை 811 பேர் ஆகும். இதில் 415 பேர் ஆண்கள் மற்றும் 396 பேர் பெண்கள் ஆவர்.  
## சமயம்
### இந்துக் கோயில்
பெரியாண்டவர் கோயில் என்ற சிவன் கோயில் ஒன்று திருநிலை பகுதியில் அமைந்துள்ளது.  
## அரசியல்
திருநிலை பகுதியானது, திருப்போரூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
# சிமிலிகுடா



**சிமிலிகுடா** (*Shimiliguda*) என்பது இந்தியாவின் ஆந்திரப் பிரதேச மாநிலமான அல்லுரி சீதாராம ராஜு மாவட்டத்தில் உள்ள ஒரு கிராமமாகும்.  

## போக்குவரத்து
சிமிலிகுடா கிராமத்தில் ஓர் இரயில் நிலையம் உள்ளது. இது கிழக்கு கடற்கரை இரயில்வே மண்டலத்தில் வால்டேர் இரயில்வே பிரிவின் கொத்தவலசா-கிரந்துல் பாதையில் அமைந்துள்ளது. கடல் மட்டத்திலிருந்து 997 மீ (3,271 அடி) உயரத்தில் இந்நிலையம் அமைந்துள்ளது. மேலும் இந்த ரயில் நிலையமானது நாட்டின் முதல் உயரமான அகலப்பாதை இரயில் நிலையமாகும்.
# துகள் சிதைவு


**துகள் சிதைவு** அல்லது **துகள் தேய்வு** என்பது துகள் இயற்பியல் ஒரு நிலையற்ற துணை அணுத் துகளானது பல பிற துகள்களாக மாறும் தன்னிச்சையான செயன்முறை ஆகும். இந்த செயற்பாட்டில் உருவாக்கப்பட்ட துகள்கள் (*இறுதி நிலை*) ஒவ்வொன்றும் ஆரம்ப துகளை விட குறைவான திணிவைக் கொண்டிருப்பதுடன் தொகுதியின் மொத்த திணிவு காக்கப்பட்டிருக்க வேண்டும்.  
ஒரு துகள் சிதைவடையக்கூடிய வகையில் குறைந்தபட்சம் ஒரு அனுமதிக்கப்பட்ட இறுதி நிலை இருந்தால் அத் துகள் நிலையற்றது எனப்படும். நிலையற்ற துகள்கள் பெரும்பாலும் சிதைவடையக்கூடிய பல வழிகளைக் கொண்டிருக்கும். ஒவ்வொரு வழிகளுக்கும் அதனுடன் தொடர்புடைய நிகழ்தகவும் இருக்கும். துகள் சிதைவுகள் ஒன்று அல்லது பல அடிப்படை விசைகளால் ஒத்திசைவு செய்யப்படுகின்றன. இறுதி நிலையில் உள்ள துகள்கள் நிலையற்றதாக இருக்கக்கூடிய அதேவேளை மேலும் சிதைவடையக்கூடியதாகவும் இருக்கலாம்.
# தேசிய நெடுஞ்சாலை 320ஈ (இந்தியா)



**தேசிய நெடுஞ்சாலை 320ஈ**, (*National Highway 320D (India)*) பொதுவாக தே. நெ. 320ஈ எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 320ஈ இந்தியாவின் சார்க்கண்டு, ஒடிசா மாநிலங்கள் வழியாகச் செல்கிறது.  

## வழித்தடம்
தேசிய நெடுஞ்சாலை 320ஈ, சார்க்கண்டு, ஒடிசா மாநிலங்களில் உள்ள சக்ரதார்பூர், சோனுவா, கோயல்கேரா, மனோகர்பூர், ஜரைகேலா, ராவுர்கேலா ஆகிய நகரங்களை இணைக்கிறது.  

## சந்திப்புகள்

: சக்ரதார்பூர் அருகே முனையம்  
: மனோகர்பூர் அருகே  
: ரூர்கேலா அருகே முனையம்  

## எதிர்காலத் திட்டம்
சாலைப் போக்குவரத்து மற்றும் நெடுஞ்சாலை அமைச்சகம் தேசிய நெடுஞ்சாலை 320ஈ மறுசீரமைப்புக்கு ஒப்புதல் அளித்துள்ளதுடன், இத்திட்டத்திற்காக ரூபாய் 1 கோடிக்கு அனுமதி அளித்துள்ளது. இத்திட்டம் டாட்டா நகரை சக்ரதர்பூர், சோனுவா, கோல்கேரா, கைடா, பார்போஷ், மனோகர்பூர், பிஸ்ரா, பொண்டமுண்டா வழியாக ராவுர்கேலாவுடன் இணைப்பதை நோக்கமாகக் கொண்டுள்ளது. இதற்காக, சினி, ராஜ்கர்சவான், பாராபம்போ வழியாக தேசிய நெடுஞ்சாலை 43-ஐ தேசிய நெடுஞ்சாலை 20-உடன் இணைக்கும் வகையில் போலாதியிலிருந்து சக்ரதார்பூர் வரை சாலை அமைக்கப்படும். நிலம் கையகப்படுத்துதல் தொடர்பான பிரச்சினைகள் இந்த திட்டத்திற்கு இடையூறாக உள்ளன.
# தேசிய நெடுஞ்சாலை 320எ



**தேசிய நெடுஞ்சாலை 320எ** (*National Highway 320G (India)*), பொதுவாக **தே. நெ. 320எ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 320எ இந்தியாவின் சார்க்கண்டு மாநிலத்தில் செல்கிறது.  

## வழித்தடம்
தேசிய நெடுஞ்சாலை 320எ சார்க்கண்டு மாநிலத்தில் ஹாட் கமரியா, ஜெகந்நாத்பூர், பராய்பூரு, சாடில், மனோகர்பூர், ஆனந்த்பூர், பானோ, கோலேபிராவை இணைக்கிறது.  

## சந்திப்புகள்

: ஹாட் கமரியா அருகே முனையம்  
: மனோகர்பூர் அருகே  
: கோலேபிராவுக்கு அருகில் உள்ள முனையம்
# தேசிய நெடுஞ்சாலை 320எ (இந்தியா)



**தேசிய நெடுஞ்சாலை 320எ** (இந்தியா) (*National Highway 320G (India)*), பொதுவாக **தே. நெ. 320எ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 320எ இந்தியாவின் சார்க்கண்டு மாநிலத்தில் செல்கிறது.  

## வழித்தடம்
தேசிய நெடுஞ்சாலை 320எ சார்க்கண்டு மாநிலத்தில் ஹாட் கமரியா, ஜெகந்நாத்பூர், பராய்பூரு, சாடில், மனோகர்பூர், ஆனந்த்பூர், பானோ, கோலேபிராவை இணைக்கிறது.  

## சந்திப்புகள்
: ஹாட் கமரியா அருகே முனையம்  
: மனோகர்பூர் அருகே  
: கோலேபிராவுக்கு அருகில் உள்ள முனையம்
# விழுதியூர்



**விழுதியூர்** (*Viluthiyur*) என்பது இந்தியாவில் உள்ள தமிழ்நாட்டின், தஞ்சாவூர் மாவட்டம், பாபநாசம் தாலுகாவில் உள்ள ஒரு கிராமமாகும்.  

## மக்கள்தொகை விவரங்கள்
2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, விழுதியூரில் மொத்தம் 950 பேர் வாழ்ந்தனர். இதில் 481 ஆண்களும், 469 பெண்களும் இருந்து வந்தனர். கிராமத்தின் பாலின விகிதம் 975 ஆகவும் எழுத்தறிவு விகிதம் 71.36. ஆகவும் இருந்தது.  

2011 ஆம் ஆண்டு மக்கள் தொகைக் கணக்கெடுப்பின்படி இங்கு மொத்தம் 254 குடும்பங்கள் வசித்தன. விழுதியூர் கிராமத்தின் மக்கள் தொகை 942 ஆக இருந்தது. இதில் 463 ஆண்கள் மற்றும் 479 பெண்கள் இருந்தனர். விழுதியூர் கிராமத்தில் 0-6 வயதுடைய குழந்தைகளின் மக்கள் தொகை 109 ஆகும், இது கிராமத்தின் மொத்த மக்கள் தொகையில் 11.57% ஆகும்.
# இராய்ப்பூர்-பிலாய்-துர்க் விரைவு வழி



**இராய்ப்பூர்-பிலாய்-துர்க் விரைவு வழி** (*Raipur–Bhilai–Durg Expressway*) அல்லது **துர்க்-பிலாய், இராய்ப்பூர் நெடுஞ்சாலை** என்பது 27 கிலோமீட்டர் நீளமுள்ள (17 மைல்) அதிவேக நகர்ப்புற நெடுஞ்சாலையாகும். இது சத்தீசுகர் மாநிலத்தில் உள்ள இராய்ப்பூர், பிலாய், துர்க் ஆகிய நகரங்களை இணைக்கிறது. இந்த விரைவுச் சாலை இந்தியாவின் மிக முக்கியமான துறைமுகங்களில் ஒன்றான விசாகப்பட்டினத்துடன் சத்தீசுகரை இணைக்கிறது.விரைவுச் சாலையில் இரண்டு சுங்கச்சாவடிகள் நிறுவப்பட்டுள்ளன. இவற்றில் ஒன்று கருனில்-இராய்ப்பூரிலிருந்து விரைவுச் சாலையின் நுழைவு இடத்திலும், மற்றொன்று குட்டேலபாடாவிலும்-பிலாயை நோக்கிய விரைவு பாதையின் வெளியேறும் இடத்திலும் உள்ளது.  

95 கோடி மதிப்புள்ள இராய்ப்பூர்-பிலாய் அதிவேக நெடுஞ்சாலை திட்டத்தின் கட்டுமானப் பணிகளை இந்தியத் தேசிய நெடுஞ்சாலை ஆணையம் டி. எசு. கட்டுமான நிறுவனம் மேற்கொண்டுவருகிறது. இந்த விரைவுச் சாலை கட்டுமானக் காலம் உட்பட 11 ஆண்டுகள் 9 மாத சலுகைக் காலத்துடன் கட்ட-இயக்க-பரிமாற்ற அடிப்படையில் கட்டப்பட்டுள்ளது. சத்தீசுகரில் உள்ள தேசிய நெடுஞ்சாலை-6-இன் இராய்ப்பூர்-பிலாய் பிரிவில் தற்போதுள்ள இரு வழிப்பாதையை நான்கு வழிப்பாதையாக மாற்றியமைக்கும் பணியும் இதில் அடங்கும். இது இராய்ப்பூருக்கும் பிலாய்க்கும் இடையிலான பயண நேரத்தை வெகுவாகக் குறைத்துள்ளது.
# அரச எலி


**அரச எலி** (*யூரோமைசு ரெக்சு*) என்பது முரிடே குடும்பத்தைச் சேர்ந்த ஒரு பெரிய கொறித்துண்ணியாகும். இது சாலமன் தீவுகளில் உள்ள குவாடல்கானல் தீவில் மட்டுமே காணப்படும் அகணிய உயிரி ஆகும். குவாடல்கானலில் உள்ள மற்ற இரண்டு கொறித்துண்ணிகளைப் போலவே, இது *யூரோமிசு* பேரினத்தின் கீழ் உள்ளது. இது மரங்களில் வாழ்கிறது. இது *யூரோமிசு போர்குலசை* விடப் பெரியது. ஆனால் *யூரோமிசு இம்பரேட்டரை* விடச் சிறியது.
# திரிசெசிலிடே



**திரிசெசிலிடே** (*Trichechidae*) என்பது அனைத்து உயிருள்ள, பல அழிந்துபோன சிற்றினங்களை உள்ளடக்கிய கடற்பசுக்களின் குடும்பமாகும்.  

## வகைப்பாட்டியல்
**திரிசெசிலிடே**  

- **மையோசிரெனினே**
  - *அனோமொதிரியம்*
    - *அனோமொதிரியம் லாங்குவேய்சேய்*
  - *மையோசீரன்*
    - *மையோசீரன் கன்காமி*
    - *மையோசீரன்* *கோக்கி*
- **திரிசெசைனே**
  - *திரிசெசசு*
    - *திரிசெசசு இனுங்குயிசு*-அமேசானிய கடற்பசு
    - *திரிசெசசு மனதசு*-மேற்கிந்திய கடற்பசு
    - *திரிசெசசு* *செனிகலென்சிசு*-ஆப்பிரிக்க கடற்பசு
    - *திரிசெசசு கெசுபெராமசோனிகசு*
  - *பொடமோசிரன்*
    - *பொடமோசிரென் மாக்டாலென்சிசு*
  - *ரிபோடன்*
    - *ரிபோடன் லிம்பேடசு*
# இசுதிமினியா



**இசுதிமினியா** (*Isthminia*) என்பது பனாமா குடியரசு, அதன் மக்கள் பெயரால் அழைக்கப்படும் நடுத்தர அளவிலான ஆற்று ஓங்கில் ஆகும். இது நீர்வாழ் பாலூட்டிச் சிற்றினமாகும். இது மயோசீன் சகாப்தத்தின் பிற்பகுதியில் இப்போது பனாமாவின் கடற்கரைகளில் சுமார் 61 லட்சம் முதல் 58 லட்சம் ஆண்டுகளுக்கு முன்பு இவை வாழ்ந்தன. இந்தப் பேரின மாதிரி இனம் *இ. பனமென்சிசு* ஆகும். இது கடலோர சாகர்சு உருவாக்கத்திலிருந்து அறியப்படுகிறது .  

## விளக்கம்

பனாமாவில் உள்ள சாகர்சு உருவாக்கத்தில் இசுதிமினியாவின் புதைபடிவங்கள் கண்டுபிடிக்கப்பட்டன. ஒரு பகுதி மண்டையோடு உட்படப் புதைபடிவப் பொருட்களின், இசுதிமினியாவின் நீளம் சுமார் 2.8 மீட்டர் (9.4 அடி) நீளமாக இருக்கும் என்று மதிப்பிடப்பட்டுள்ளது. இசுதிமினியா பெரும்பாலும் கடல் வாழ்க்கை முறையைக் கொண்டிருந்திருக்கலாம்.
# வலைவாசல்:இராணிப்பேட்டை/நீங்களும் பங்களிக்கலாம்

<div><><font size="+1" >**நீங்களும் பங்களிக்கலாம்**</font> </div>  
<div style="align: ; >  
</div>  

- இராணிப்பேட்டை தொடர்பான கட்டுரைகளில் வார்ப்புருவை இணைக்கலாம்.
- இராணிப்பேட்டை தொடர்பான புதிய கட்டுரைகளை உருவாக்கலாம்.
- இராணிப்பேட்டை தொடர்பான குறுங்கட்டுரைகளை மேம்படுத்தி உதவலாம்.
- இராணிப்பேட்டை தொடர்பான படிமங்களைப் பதிவேற்றலாம்.
- இராணிப்பேட்டை - தேவைப்படும் கட்டுரைகள் பகுதியில் கோரப்பட்டுள்ள கட்டுரைகளை உருவாக்கம் செய்யலாம்.
- இராணிப்பேட்டையில் உள்ள இடங்கள், அவற்றின் புவியியல், நில அமைப்புகள் போன்ற கட்டுரைகளைப் படைக்கலாம்.

<noinclude></noinclude>
# அவுரங்காபாத் மத்திய சட்டமன்றத் தொகுதி



**அவுரங்காபாத் மத்திய சட்டமன்றத் தொகுதி (Aurangabad Central Assembly constituency)** என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ள ஆறு தொகுதிகளில் ஒன்றாகும். இது அவுரங்காபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | பிரதீப் ஜெய்சுவால் | சுயேச்சை |
| 2014 | இம்தியாசு ஜலீல் சயீத் | அனைத்திந்திய மஜ்லிசே இத்திகாதுல் முசுலிமீன் |
| 2019 | பிரதீப் ஜெய்சுவால் | சிவ சேனா |
| 2024 | } |  |
## தேர்தல் முடிவுகள்
### 2024
# கம்மத்தகே அஜந்த



**கம்மத்தகே அஜந்த** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் மாத்தறை மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் அபிவிருத்தி உத்தியோகத்தரான இவர் முன்னாள் உள்ளூராட்சி மன்ற உறுப்பினர் ஆவார்.  

## தேர்தல் வரலாறு
**கம்மத்தகே அஜந்தவின் தேர்தல் வரலாறு**

| 2024 நாடாளுமன்றம் | மாத்தறை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# வலைவாசல்:இராணிப்பேட்டை/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>  
| தமிழ்</imagemap></div> | தமிழர்
rect 0 0 1000 750 தமிழர்</imagemap></div> | தமிழ்நாடு தமிழ்நாடு</imagemap></div> | இந்தியா இந்தியா</imagemap></div> | வரலாறு
rect 0 0 1000 500 வரலாறு</imagemap></div> |
| --- | --- | --- | --- | --- |
| **தமிழ்** | **தமிழர்** | **தமிழ்நாடு** | **இந்தியா** | **வரலாறு** |
# அடிப்படை ஏற்றம்



**அடிப்படை ஏற்றம்** அல்லது **அடிப்படை மின்னூட்டம்** எனப்படுவது ஓர் அடிப்படை இயற்பியல் மாறிலி ஆகும். பொதுவாக ஆல் குறிக்கப்படுகிறது. இது ஒற்றை நேர்மின்னி கொண்டிருக்கும் ஏற்றம் (+ 1 e) அல்லது எதிர்மின்னி கொண்டிருக்கும் ஏற்றமான −1&nbsp; இனது மறைப் பெறுமானமாக வரையறுக்கப்பட்டுள்ளது.&nbsp;  

அனைத்துல முறை அலகுகளின்படி அடிப்படை ஏற்றமானது
# நீர்கொழும்பு பேச்சுத் தமிழ்

**நீர்கொழும்பு தமிழ்** அல்லது **நீர்கொழும்பு மீனவர் தமிழ்** (*Negombo Tamil dialect* or *Negombo Fishermen's Tamil*) என்பது இலங்கையின் நீர்கொழும்பு மீனவர்களால் பேசப்படும் இலங்கைத் தமிழ் வட்டாரவழக்கு ஆகும். இலங்கையின் மேற்கு புத்தளம் மாவட்டம் மற்றும் கம்பகா மாவட்டத்தின் முன்னாள் தமிழ் பேசும் மக்களில் எஞ்சியிருக்கும் மக்கள் பயன்படுத்தும் பல கிளைமொழிகளில் இதுவும் ஒன்றாகும். அவர்களை தமிழினத்தவர் என்று அடையாளப்படுத்துபவர்களால் நீர்கொம்புத் தமிழர்கள் அல்லது புத்தளம் தமிழர்கள் என அழைக்கப்படுகின்றனர் . இந்த மாவட்டங்களில் வசிப்பவர்களில் பெரும்பாலானோர் அவர்களை சிங்கள இனத்தவர்கள் என்று அடையாளப்படுத்தினாலும் சிலர் இரு மொழிகளைச் சேர்ந்தவர்களாகவும் உள்ளனர்.  

## உருவவியல்
நீர்கொழும்பின் கரவா அல்லது கரையார் சாதி மீனவர்களால் பேசப்படும் நீர்கொழும்பு தமிழ் என்பது பல தனித்துவமான குணாதிசயங்களைக் கொண்டுள்ளது. அந்த மாற்றங்களில் சில சிங்களத்துடனான தொடர்பின் விளைவாக தோன்றியிருக்கலாம். சிங்களத்துடனான இதன் தொடர்பின் விளைவாக, இது பேசப்படும் அல்லது பேச்சுவழக்கு சிங்களத்துடன் கணிசமான உருவ ஒத்திசைவுக்கு உட்பட்டிருக்கலாம் என்றும் கூறப்படுகிறது.  

எடுத்துக்காட்டாக, நீர்கொழும்புத் தமிழானது பெரும்பாலும் நபர் மற்றும் எண்ணுக்கான தமிழ் வழு வினை உருவ அமைப்பை இழந்துள்ளது. பேச்சுவழக்கு சிங்களம் (இலக்கிய சிங்களம் போலல்லாமல்) அனைத்து நபர்களுக்கும் ஒருமை, பன்மை ஆகியவற்றக்கு ஒரே வினைச்சொல் வடிவத்தைக் கொண்டுள்ளன. இதற்கு நேர்மாறாக, பெரும்பாலான தமிழ் பேச்சுவழக்குகளின் பேச்சு மொழி மற்றும் எழுத்து மொழிகளில் நபர் மற்றும் எண்ணுக்கான ஒருமைப் பன்மை வினை இயைபு உருவ அமைப்பைத் தக்கவைத்திருக்கின்றன. எனவே நீர்கொழும்பு தமிழை யாழ்ப்பாணத் தமிழ் பேச்சுவழக்குடன் ஒப்பிடுகையில், இலங்கைத் தமிழ் இனக்குழுவின் முக்கிய பேச்சுவழக்காக உள்ளது:  

- a. naan kolumbu-kki poo-ra (நீர்கொழும்புத் தமிழ்)
I Colombo go (I go to Colombo)  

- b. naan kolumbu-kku poo-r-een (யாழ்ப்பாணத் தமிழ்)
I Colombo going (I am going to Colombo)  

- c. mamə koləmbə-Tə yanəwa (சிங்கள மொழி)
I Colombo go (I go to Colombo)  

சிங்களத்தின் செல்வாக்கினால் நீர்க்கொழுப்புத் தமிழில் பல இலக்கணப் பண்புகள் உருவாக்கியுள்ளது.  

## தனித்துவமான பேச்சுவழக்கு
நீர்க்கொழுப்புத் தமிழ் அநேகமாக இந்தியாவில் தோன்றியதாக இருக்கலாம், ஆனால் பின்னர் இலங்கைத் தமிழ்ப் பண்புகளை ஏற்றுக்கொண்டது மேலும் ஏற்றுக்கொண்டுவருகிறது. இந்த வட்டாரவழக்கு 50,000 பேரால் பேசப்படுகிறது, எனவே இது மிகவும் தனித்துவமான பேச்சுவழக்காகும். கர்நாடகத்தைச் சார்ந்த சரஸ்வத் கொங்கனி (நட்கர்னி 1975), தமிழ்நாட்டைச் சார்ந்த சௌராஷ்டிரி (ஸ்மித் 1978), இலங்கை கிரியோல் போர்த்துகீசியம், குப்வாரின் உருது, மராத்தி, கன்னட பேச்சுவழக்குகள் ( கம்பர்ஸ் மற்றும் வில்சன் 1971), ஆகியவற்ஐப் போல, நீழ்க்கொழும்புத் தமிழ் இலக்கணமானது நிலையக உள்ள இருமொழிப் பயன்பாட்டின் விளைவினால் ஏற்பட்ட மாற்றமாகும்.
# தேசிய நெடுஞ்சாலை 21 (இந்தியா)



**தேசிய நெடுஞ்சாலை 21** (**தே. நெ. 21**)(*National Highway 21 (India)*) இந்தியவின் முதன்மையான தேசிய நெடுஞ்சாலையாகும். இந்த நெடுஞ்சாலை இராசத்தானில் உள்ள ஜெய்ப்பூரை உத்தரப் பிரதேசத்தின் ஆக்ரா, பரேலி நகரங்களுடன் இணைக்கிறது. இந்தத் தேசிய நெடுஞ்சாலையின் நீளம் 484 கி.மீ. (301 மைல்) ஆகும்.  

## வழித்தடம்
- செய்ப்பூர் முதல் பரத்பூர் வரை
- பரத்பூர் முதல் ஆக்ரா வரை
- ஆக்ரா முதல் சிக்கந்திர ராவ் வரை
- சிக்கந்திர ராவ் முதல் பதாவுன் வரை
- பதாவுன் முதல் பரேலி வரை

தேசிய நெடுஞ்சாலை 21-ன் ஜெய்ப்பூர் முதல் ஆக்ரா வரையிலான பகுதி 2010-ல் சாலைப் போக்குவரத்து மற்றும் நெடுஞ்சாலை அமைச்சகத்தால் அனைத்து தேசிய நெடுஞ்சாலைகளும் மறு எண்கணக்கில் சேர்க்கப்படுவதற்கு முன்பு தேசிய நெடுஞ்சாலை 11 என்று அழைக்கப்பட்டது.  

## சந்திப்புகள்

: முனையம் காட் கி குனி, ஜெய்ப்பூர் அருகே  
: ஜெய்ப்பூர் அருகே  
: ஜெய்ப்பூர் அருகே  
: தவுசா அருகே  
: மக்வா அருகே  
: உன்ச்சா நாக்லா அருகே  
: கிராவோலி அருகே  
: கிராவோலி அருகே  
: ஆக்ரா அருகே  
: சிகந்திரா ராவ் அருகே  
: சிகந்திரா ராவ் அருகே  
: முனையம் பிலிபித் மோர்ஹ் அருகே, பரேலி.
# அடியக்கமங்கலம்



**அடியக்கமங்கலம்** (*Adiyakkamangalam*) என்பது இந்தியாவில் உள்ள தென்னிந்திய மாநிலமான தமிழ்நாட்டின் திருவாரூர் மாவட்டம், திருவாரூர் ஊராட்சி ஒன்றியத்தில் அமைந்த அடியக்கமங்கலம் ஊராட்சியில் உள்ள ஒரு கிராமம் ஆகும். திருவாரூரிலிருந்து (கிழக்கு) 5 கி.மீ தொலைவிலும், நாகப்பட்டினத்திலிருந்து 15 கி.மீ தொலைவிலும் அமைந்துள்ள இக்கிராமப் பஞ்சாயத்து திருவாரூர் மாவட்டத்தின் கிழக்கு எல்லையாகும்.  

## சொற்பிறப்பியல்
அடியக்கமங்கலத்தில் பல பள்ளிவாசல்கள் அமைந்துள்ளன. மேலும் இக்கிராமம் பல சூஃபிகளுக்கும் தாயகமாகும். அடியக்கமங்கலம் என்ற சொல் "அடியார்க்கு" "மங்கலம்" என்ற இரண்டு சொற்களிலிருந்து உருவானது ஆகும். அதாவது இது சீடர்களுக்கு மங்களகரமானது என்பதைக் குறிக்கிறது. மேலும் இக்கிராமத்தில் அடக்கம் செய்யப்பட்ட பல்வேறு சூஃபி துறவிகளையும் இது குறிக்கிறது.  

அடியக்கமங்கலத்தின் அஞ்சல் குறியீட்டு எண் : 611101  
இக்கிராமத்தின் தொலைபேசி குறியீடு: 04366  
மாவட்டம்: திருவரூர்  

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி அடியக்கமங்கலம் கிராமத்தில் மொத்தம் 1808 குடும்பங்கள் இருந்தன. கிராமத்தின் மக்கள் தொகை 7786 ஆக இருந்தது. இதில் 3718 ஆண்கள் மற்றும் 4068 பெண்கள் இருந்தனர்.
# அரிவராசனம் விருது



**அரிவராசனம் விருது** (*Harivarasanam Award*) என்பது கேரள அரசும் திருவிதாங்கூர் தேவசுதானமும் இணைந்து நிறுவிய விருதாகும். இசையின் மூலம் சபரிமலை சமயச் சார்பின்மை, சமத்துவம், உலகளாவிய சகோதரத்துவம் ஆகியவற்றைப் பரப்பும் பங்களிப்பிற்காக இவ்விருது வழங்கப்படுகிறது. இவ்விருது 2012 முதல் வழங்கப்படுகிறது. ஒவ்வொரு ஆண்டும், சபரிமலையில் மகரவிளக்கு திருவிழாவிற்கு முன்னதாக அரிவராசனம் விருது அறிவிக்கப்படுகிறது. இவ்விருது பெறுபவர் இந்திய 1 இலட்சம் ரொக்கப் பணம், பாராட்டுச் சான்று, பாராட்டுப் பத்திரம் ஆகியவற்றைப் பெறுவார். இவ்விருது அரிவராசனத்தின் பெயரால் பெயரிடப்பட்டது.  

## விருது பெற்றவர்கள்
| } |
| --- |
# ஜம்மு இரயில்வே கோட்டம்


**ஜம்மு இரயில்வே கோட்டம்** (*Jammu railway division*), இந்திய இரயில்வேயின் வடக்கு மண்டலத்தில் உள்ள 6 இரயில்வே கோட்டங்களில் ஒன்றாகும். இதன் தலைமையிடம் ஜம்மு நகரத்தில் செயல்படுகிறது. ஃபிரோஸ்பூர் இரயில்வே கோட்டத்தின் ஜம்மு காஷ்மீர் பகுதிகளைப் பிரித்து இப்புதிய ஜம்மு இரயில்வே கோட்டம் 6 சனவரி 2025 அன்று இந்தியப் பிரதமர் நரேந்திர மோதி]]யால் திறந்து வைக்கப்பட்டது.ஜம்மு இரயில்வே கோட்டம், ஜம்மு காஷ்மீர் பகுதிக்கு மட்டுமின்றி, இமாச்சலப் பிரதேசம், பஞ்சாப் மற்றும் லடாக் போன்ற பகுதிகளும் பயடைய உள்ளது.இக்கோட்டத்தின் முதல் மேலாளர் இ. சினீவாசன் ஆவார்.  

தற்போது ஜம்மு இரயில்வே கோட்டத்தின் மொத்த இருப்புப்பாதையின் நீளம் ஆகும். ஜம்மு-பாரமுல்லா இருப்புப் பாதையில் உள்ள கீழ்கண்ட தொடருந்து நிலையங்கள் ஜம்மு இரயில்வே கோட்டத்தால் நிர்வகிக்கப்படுகிறது.  
1. அவந்திபுரா தொடருந்து நிலையம்
1. அனந்தநாக் தொடருந்து நிலையம்
1. இராம்நகர் தொடருந்து நிலையம்
1. கக்கபோரா தொடருந்து நிலையம்
1. கதுவா தொடருந்து நிலையம்
1. காசிகுண்ட் தொடருந்து நிலையம்
1. சங்கர் தொடருந்து நிலையம்
1. சங்கல்தன் தொடருந்து நிலையம்
1. சிறிநகர் தொடருந்து நிலையம்
1. சோப்பூர் தொடருந்து நிலையம்
1. உதம்பூர் தொடருந்து நிலையம்
1. பட்காம் தொடருந்து நிலையம்
1. பட்டான் தொடருந்து நிலையம்
1. பம்போர் தொடருந்து நிலையம்
1. பன்ஸ்காம் தொடருந்து நிலையம்
1. பனிஹால் தொடருந்து நிலையம்
1. பாரமுல்லா தொடருந்து நிலையம்
1. ரியாசி தொடருந்து நிலையம்
1. ஜம்மு தாவி தொடருந்து நிலையம்
1. ஸ்ரீ மாதா வைஷ்ணோ தேவி கட்ரா தொடருந்து நிலையம்
## எதிர்காலத் திட்டங்கள்
- பனிஹால்-பாரமுல்லா ஒற்றை இருப்புப்பாதையை இரட்டை இருப்புப் பாதையாக மாற்றுதல் (135 கிலோ மீட்டர்)
- பாரமுல்லா--ஊரி இடையே 50 கிலோ மீட்டர் நீளாத்திற்கு புதிய இருப்புப் பாதை அமைத்தல்.
- சோப்பூர்-குப்வாரா இடையே 34 கிலோ மீட்டர் நீளத்திற்கு புதிய இருப்புப் பாதை அமைத்தல்
- அவந்திபுரா-சோபியான் இடையே 28 கிலோ மீட்டர் நீளத்திற்கு புதிய இருப்புப்பாதை அமைத்தல்
- அனந்தநாக்-பிஜ்பெஹாரா-பகல்கம் இடையே 77.5 கிலோ மீட்டர் நீளத்திற்கு புதிய இருப்புப் பாதை அமைத்தல்.
- பட்காம்-லே-பானுப்புலி இடையே 493 கிலோ மீட்டருக்கு புதிய இருப்புப் பாதை அமைத்தல்

## இதனையும் காண்க
- ஜம்மு காஷ்மீரில் உள்ள தொடருந்து நிலையங்களின் பட்டியல்
- செனாப் பாலம்
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
- ஜலந்தர்-ஜம்மு இருப்புப் பாதை
# அபிவிருத்தீசுவரம்



**அபிவிருத்தீசுவரம்** (*Abivirutheeswaram*) என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள குடவாசல் தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அபிவிருத்தீசுவரத்தின் மொத்த மக்கள் தொகை 1432 ஆகும். இதில் 657 ஆண்கள் மற்றும் 775 பெண்கள் இருந்தனர். இக்கிராமத்தின் பாலின விகிதம் 1180 ஆகும். எழுத்தறிவு விகிதம் 74.8 ஆகும்.
# சங்கீத கலாசாரதி

**சங்கீத கலாசாரதி** (*Sangeetha Kalasarathy*) என்பது கருநாடக இசை நிபுணருக்காக பார்த்தசாரதி சுவாமி சபாவினால் ஆண்டுதோறும் வழங்கப்படும் பட்டமாகும். இப்பட்டத்தினைப் பெறுபவருக்குப் பொன்னாடை, பாராட்டுச் சான்றிதழ், பதக்கம், 5,000 ரூபாய் ரொக்கப் பணம் ஆகியவை வழங்கப்படுகிறது.  

## விருது பெற்றோர்

- பாலமுரளிகிருஷ்ணா-102ஆவது இசை விழா
- அருணா சாயிராம் 105ஆவது இசை விழா
- பாம்பே ஜெயஸ்ரீ 107ஆவது இசை விழா
- நெய்வேலி சந்தானகோபாலன் 108ஆவது இசை விழா
- நித்யஸ்ரீ மகாதேவன் 110ஆவது இசை விழாl
- எஸ். சௌம்யா 111ஆவது இசை விழா
- பி. உன்னிகிருஷ்ணன் 112ஆவது இசை விழா
# சுவாதி சங்கீத புரசுகாரம்


**சுவாதி சங்கீத புரசுகாரம்** (*Swathi Sangeetha Puraskaram*) என்பது கேரள மாநில அரசால் நிறுவப்பட்ட இசைக்கலைஞர்களுக்கான மிக உயர்ந்த கௌரவமாகும். இது இந்தியாவின் திருவிதாங்கூர் மகாராஜா சுவாதி திருநாள் ராம வர்மா பெயரால் அழைக்கப்படுகிறது.இந்த விருது ஒரு லட்சம் ரூபாய் ரொக்கப் பரிசு, பாராட்டுச் சான்றிதழ், பதக்கம் ஆகியவற்றைக் கொண்டுள்ளது.  

## பெறுநர்களின் முழுமையான பட்டியல்
| 1. | செம்மங்குடி சீனிவாச ஐயர் | 1908–2003 | 1997 | கருநாடக இசைக்கலைஞர் |
| --- | --- | --- | --- | --- |
| 2. | உஸ்தாத் பிசுமில்லா கான் | 1916–2006 | 1998 | ஷெஹனாய் மேஸ்ட்ரோமேதை |
| 3. | தா. கி. பட்டம்மாள் | 1919–2009 | 1999 | கருநாடக இசைக்கலைஞர் & பின்னணி பாடகர் |
| 6. | பீம்சேன் சோசி | 1922-2011 | 2003 | இந்துஸ்தானி பாரம்பரிய இசை |
| 7. | சங்கரன் எம்ப்ராந்திரி | 1944-2007 | 2004 | கதகளி இசை |
| 8. | மாவேலிக்கரா பிரபாகர வர்மா | 1928-2008 | 2006 | கருநாடக இசைப் பாடகர் |
| 9. | நெய்யாற்றின்கரா வாசுதேவன் | 1940–2008 | 2007 | கருநாடக இசை பாடகர் |
| 11. | ஆர். கே. ஸ்ரீகாந்தன் | 2009 | கருநாடக இசை பாடகர் |  |
| 12. | கே. ஜே. யேசுதாஸ் | 1940- | 2010 | பின்னணிப் பாடகர், கர்நாடக இசை பாடகர் |
| 13. | எம். பாலமுரளிகிருஷ்ணா | 1930-2016 | 2012 | கருநாடக இசை பாடகர் |
| 14. | வெ. தட்சிணாமூர்த்தி | 1919-2013 | 2013 | கர்நாடக இசை பாடகர் மற்றும் இசையமைப்பாளர் |
| 15. | அம்ஜத் அலி கான் | 1945- | 2014 | சரோத் வீரர் |
| 16. | திருச்சூர் வி. ராமச்சந்திரன் | 1940- | 2015 | கருநாடக இசை பாடகர் |
| 17. | மங்கட் கே. நடேசன் | 2016 | கர்நாடக இசை |  |
| 18. | எல். சுப்பிரமணியம் | 1947- | 2017 | கர்நாடக இசை, வயலின் கலைஞர் |
| 19. | பாலா சி. கே. ராமச்சந்திரன் | 2018 | கர்நாடக இசைக்கலைஞர் |  |
| 20. | டி. எம். கிருஷ்ணா | 1976- | 2019 | கர்நாடக இசைப் பாடகர் |
| 22. | பி. ஆர். குமார கேரள வர்மா | 2021 | கருநாடக இசைப் பாடகர் | } |
# பிரதீப் ஜெய்சுவால்



**பிரதீப் ஜெய்சுவால்** (*Pradeep Jaiswal*) மகாராட்டிராவின் அவுரங்காபாத் சேர்ந்த சிவ சேனா அரசியல்வாதி ஆவார். இவர் அவுரங்காபாத் மத்தியச் சட்டமன்றத் தொகுதியிலிருந்து சிவசேனா கட்சி சார்பில் போட்டியிட்டு தற்போதைய சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் அவுரங்காபாத் மாநகராட்சி தந்தையாகவும் பணியாற்றியுள்ளார்.  

## வகித்தப் பதவிகள்

- 1996: பதினோராவது மக்களவை உறுப்பினர்
- 2009: மகாராட்டிர சட்டமன்ற உறுப்பினர்
- 2019: மகாராடிர சட்டமன்ற உறுப்பினர்
# லால்புரம்



**லால்புரம்** என்பது இந்தியா தமிழ்நாடு மாநிலத்தில் கடலூர் மாவட்டத்தின் சிதம்பரம் நகருக்கு அருகிலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 19.87 மீ. உயரத்தில், என்ற புவியியல் ஆள்கூறுகள் கொண்டு லால்புரம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், லால்புரம் ஊரின் மொத்த மக்கள்தொகை 4,678 பேர் ஆகும். இதில் 2,332 பேர் ஆண்கள் மற்றும் 2,346 பேர் பெண்கள் ஆவர்.  
## சமயம்
### இந்துக் கோயில்
தொடர்ந்தாலம்மன் கோயில் என்ற கிராமக் கோயில் ஒன்று லால்புரம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
லால்புரம் பகுதியானது, சிதம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# வன்னிவேடு



**வன்னிவேடு** என்பது இந்தியா தமிழ்நாடு மாநிலத்தின் இராணிப்பேட்டை (இதற்கு முன்னர் வேலூர்) மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 176 மீ. உயரத்தில், என்ற புவியியல் ஆள்கூறுகள் கொண்டு வன்னிவேடு அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வன்னிவேடு பகுதியின் மொத்த மக்கள்தொகை 15,101 பேர் ஆகும்.  
## சமயம்
### இந்துக் கோயில்
அகத்தீசுவரர் கோயில் என்ற சிவன் கோயில் ஒன்று வன்னிவேடு பகுதியில் அமைந்துள்ளது. மேலும், வைகுண்டவாசப் பெருமாள் கோயில் என்ற பெருமாள் கோயில் ஒன்றும் இங்குள்ளது. இக்கோயில்களானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  
## அரசியல்
வன்னிவேடு பகுதியானது, இராணிப்பேட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, அரக்கோணம் மக்களவைத் தொகுதி சார்ந்தது.
# குல்மார்க் கோண்டோலா

கோண்டோலா கம்பிவட ஊர்தி]]  
யின் அடிவார நிலையம்]]  

**குல்மார்க் கோண்டோலா** அல்லது **குல்மார்க் கம்பிவட ஊர்தி** (*Gulmarg Gondola*), இந்தியாவின் ஜம்மு காஷ்மீரின் பாரமுல்லா மாவட்டத்தில் உள்ள குல்மார்க் பகுதியில் உள்ளது. இது கடல் மட்டத்திலிருந்து 2650 மீட்டர் முதல் 3950 மீட்டர் உயரம் வரை இமயமலையில் உள்ளது. இதுவே உலகின் இரண்டாவது நீளமான மற்றும் உயரமான கம்பிவட ஊர்தி ஆகும். இது குல்மார்க் நகரத்திற்கு 3 கிலோ மீட்டர் தொலைவிலும்; குல்மார்க் தொடருந்து நிலையம் சிறிநகர் வானூர்தி நிலையத்திலிருந்து 60 கிலோ மீட்டர் தொலைவிலும்; உள்ளது.  

## விளக்கம்
குல்மார்க் கம்பிவட ஊர்தி இரண்டு நிலைகளில் செயல்படுகிறது. இது ஒரு மணிக்கு 600 சுற்றுலாப் பயணிகளை சுமந்து செல்கிறது. இது குல்மார்க் மற்றும் அப்கர்வாத் மலைத்தொடரின் கொடுமுடி அருகில் உயரத்தில் இணைக்கிறது. இது சுற்றுலாப் பயணிகளுக்காக 1998ஆம் ஆண்டில் பிரான்சு நாட்டின் நிறுவனத்தால் நிறுவப்பட்டது. இதன் முதல் நிலைப் பயணத்திற்கு ரூபாய் 810 மற்றும் இரண்டாம் நிலைப் பயணத்திற்கு ரூபாய் 900 கட்டணமாக வசூலிக்கப்படுகிறது. நாள் ஒன்றுக்கு 24 முறை காலை 10 மணி முதல் மாலை 5 மணி வரை இந்நிலையம் செயல்படும் |  

முதல் கட்டப் பயணம் உயரத்தில் அமைந்த குல்மார்க் விடுதியிலிருந்து தொடங்கி  
கொந்தூரி நிலையம் வரை செல்கிறது. இரண்டாம் கட்டப் பயணம் கொந்தூரி நிலையத்திலிருந்து 36 கம்பி வட ஊர்திகளுடன் 18 கோபுரங்களைக் கடந்து உயரத்தில் உள்ள அப்கர்வாத் மலைத்தொடரின் கொடுமுடி அருகில் முடிவடைகிறது.  

## படக்காட்சிகள்

## இதனையும் காண்க
- ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்

## இணையதளம்
- ஜம்மு காஷ்மீர் கேபிள் கார் நிறுவனத்தின் இணையதளம்